stanford-oval/wikipedia huggingface dataset:
โกปาลิเบร์ตาโดเรส 2024

| Copa CONMEBOL Libertadores 2024 |
| --- | --- |
เอสตาดิโอ โมเนวเมนตัล ในบัวโนสไอเรส เป็นเจ้าภาพการแข่งขันรอบชิงชนะเลิศ
รายละเอียดการแข่งขัน
วันที่: 6 กุมภาพันธ์ – 30 พฤศจิกายน 2024
ทีม: 47 (จาก 10 สมาคม)
อันดับเมื่อสิ้นสุดการแข่งขัน
ชนะเลิศ:  โบตาโฟโก้ (สมัยที่ 1)
รองชนะเลิศ:  แอตเลติโกมิไนโร
สถิติการแข่งขัน
จำนวนนัดที่แข่งขัน: 155
จำนวนประตู: 370 (2.39 ประตูต่อนัด)
ผู้ทำประตูสูงสุด:  จูเนียร์ ซานโตส (10 ประตู)
← 2023 2025 → 
โกปาลิเบร์ตาโดเรส 2024 (อังกฤษ: Copa CONMEBOL Libertadores 2024) เป็นการแข่งขันโกปาลิเบร์ตาโดเรส ครั้งที่ 65 (เรียกอีกอย่างว่า Copa Libertadores) ซึ่งเป็นการแข่งขันฟุตบอลระดับสโมสรที่สำคัญที่สุดของอเมริกาใต้จัดโดยคอนเมบอล การแข่งขันเริ่มในวันที่ 6 กุมภาพันธ์และสิ้นสุดในวันที่ 30 พฤศจิกายน ค.ศ. 2024 รอบชิงชนะเลิศแข่งขันที่เอสตาดิโอ โมเนวเมนตัล ในบัวโนสไอเรส ประเทศอาร์เจนตินา
สโมสรโบตาโฟโก้ของบราซิล  คว้าแชมป์โกปาลิเบร์ตาโดเรสเป็นครั้งแรกในการแข่งขันครั้งนี้ โดยเอาชนะทีมจากชาติบราซิล แอตเลติโกมิไนโร ด้วยคะแนน 3–1 ในรอบชิงชนะเลิศ ในฐานะทีมชนะเลิศของโกปาลิเบร์ตาโดเรส 2024 โบตาโฟโก้ได้รับสิทธิ์ในการแข่งขันกับทีมชนะเลิศของโกปาซูดาเมริกานา 2024 ในเรโกปาซูดาเมริกานา 2025 นอกจากนี้ พวกเขายังผ่านเข้ารอบแบ่งกลุ่มฟีฟ่าอินเตอร์คอนติเนนตัลคัพ 2024, ฟุตบอลสโมสรชิงแชมป์โลก 2025 และ โคปาลิเบอร์ตาดอเรส 2025 โดยอัตโนมัติ
ฟลูมิเนนเซ่ เป็นแชมป์เก่า แต่ตกรอบโดยอัตเลติโก มิเนโร่ในรอบก่อนรองชนะเลิศ
นัดนี้นี้ต้องพบกับความสูญเสียจากการเสียชีวิตของ ฆวน อิซเกียร์โด นักฟุตบอลชาวอุรุกวัยที่เล่นให้กับนาซิโอนาลในรอบ 16 ทีมสุดท้ายที่พบกับเซา เปาโล อิซเกียร์โดล้มลงบนสนามเนื่องจากภาวะหัวใจเต้นผิดจังหวะและเสียชีวิตที่โรงพยาบาลห้าวันหลังจากเหตุการณ์
แหล่งข้อมูลอื่น

CONMEBOL Libertadores
CONMEBOL.com
| ด ค กโกปาลิเบร์ตาโดเรส |
| --- | --- |
ฤดูกาล:  1960  1961  1962  1963  1964  1965  1966  1967  1968  1969  1970  1971  1972  1973  1974  1975  1976  1977  1978  1979  1980  1981  1982  1983  1984  1985  1986  1987  1988  1989  1990  1991  1992  1993  1994  1995  1996  1997  1998  1999  2000  2001  2002  2003  2004  2005  2006  2007  2008  2009  2010  2011  2012  2013  2014  2015  2016  2017  2018  2019  2020  2021  2022  2023  2024  2025 
นัดชิงชนะเลิศ:  1960  1961  1962  1963  1964  1965  1966  1967  1968  1969  1970  1971  1972  1973  1974  1975  1976  1977  1978  1979  1980  1981  1982  1983  1984  1985  1986  1987  1988  1989  1990  1991  1992  1993  1994  1995  1996  1997  1998  1999  2000  2001  2002  2003  2004  2005  2006  2007  2008  2009  2010  2011  2012  2013  2014  2015  2016  2017  2018  2019  2020  2021  2022  2023  2024 
 History Finals  Historical table  Records and statistics Top scorers  Winning managers  Winning players  Broadcasters  Trophy  Qualifying method in Argentina
โถไลเดิน

โถไลเดิน
โถไลเดิน (อังกฤษ: Leiden jar) หรือ โถเลย์เดน (อังกฤษ: Leyden jar) คือชิ้นส่วนอิเล็กทรอนิกส์ที่เก็บประจุไฟฟ้าแรงสูงระหว่างตัวนำไฟฟ้าที่อยู่ภายในและภายนอกโถ ประกอบไปด้วยโถแก้วที่มีแผ่นฟอยล์โลหะติดอยู่ที่พื้นผิวทั้งภายในโถและนอกโถ และมีปลายขั้วที่เป็นโลหะยื่นออกมาทางแนวตั้งเพื่อสัมผัสกับแผ่นฟอยล์ที่อยู่ด้านใน
โถไลเดินถูกประดิษฐ์คิดค้นโดย เอวาลด์ จอร์จ ฟอน ไคลสต์ และ ปีเตอร์ ฟาน มุเชนบรูค ในระหว่าง ค.ศ. 1745-1746 และยังถือเป็นรูปแบบดั้งเดิมของตัวเก็บประจุ โถไลเดินเป็นอุปกรณ์สำคัญในการทำการทดลองต่าง ๆ เกี่ยวกับไฟฟ้าในยุคแรก ๆ และการค้นพบของโถไลเดินนี้ก็ยังเป็นรากฐานที่สำคัญในการศึกษาสถิตยศาสตร์ไฟฟ้า และเป็นอุปกรณ์ชิ้นแรกซึ่งสามารถใช้ในการสะสมและเก็บรักษาประจุไฟฟ้าในปริมาณมากได้ โดยนักทดลองสามารถปล่อยประจุไฟฟ้าที่เก็บอยู่ออกมาได้เมื่อต้องการใช้งาน ซึ่งถือเป็นการเอาชนะข้อจำกัดในการวิจัยเกี่ยวกับการนำไฟฟ้าในยุคแรก ๆ และในปัจจุบันก็ยังคงมีการใช้โถไลเดินในการศึกษาเพื่อสาธิตเกี่ยวกับหลักการของสถิตยศาสตร์ไฟฟ้าอยู่
แอลเอสดี

| --- | --- |
โครงสร้างสองมิติ และสามมิติของ LSD
ข้อมูลทางคลินิก
การอ่านออกเสียง: /daɪ eθəl ˈæmaɪd/, /æmɪd/, หรือ /eɪmaɪd/ 
ชื่ออื่น: LSD, LSD-25, Acid, Delysid, others
AHFS/Drugs.com: Reference
ระดับความเสี่ยงต่อทารกในครรภ์:  US: C (ยังไม่ชี้ขาด)   
Dependenceliability: Low
Addictionliability: Low-rare
ช่องทางการรับยา: ทางปาก, ใต้ลิ้น, หลอดเลือดดำ
ประเภทยา: Hallucinogen (serotonergic psychedelic)
รหัส ATC: None
กฏหมาย
สถานะตามกฏหมาย:  AU: S9 (ต้องห้าม)   CA: Schedule III   DE: Anlage I (Authorized scientific use only)   NZ: Class A   UK: Class A   US: Schedule I   UN: Psychotropic Schedule I  
ข้อมูลเภสัชจลนศาสตร์
ชีวประสิทธิผล: 71%
การจับกับโปรตีน: ไม่ทราบ
การเปลี่ยนแปลงยา: ไต (CYP450)
สารซึ่งได้หลังการเปลี่ยนแปลงยา: 2-Oxo-3-hydroxy-LSD
ระยะเริ่มออกฤทธิ์: 30–40 นาที
ครึ่งชีวิตทางชีวภาพ: 3.6 ชั่วโมง
ระยะเวลาออกฤทธิ์: 8–12 ชั่วโมง
การขับออก: ไต
ตัวบ่งชี้
 ชื่อตามระบบ IUPAC (6aR,9R)-N,N-diethyl-7-methyl-4,6,6a,7,8,9-hexahydroindolo[4,3-fg]quinoline-9-carboxamide 
เลขทะเบียน CAS: 50-37-3 Y
PubChem CID: 5761
IUPHAR/BPS: 17
DrugBank: DB04829 Y
ChemSpider: 5558 Y
UNII: 8NA5SWF92O
ChEBI: CHEBI:6605 Y
ChEMBL: CHEMBL263881 Y
PDB ligand: 7LD (PDBe, RCSB PDB)
ECHA InfoCard: 100.000.031 
ข้อมูลทางกายภาพและเคมี
สูตร: C20H25N3O
มวลต่อโมล: 323.440 g·mol−1
แบบจำลอง 3D (JSmol): Interactive image
จุดหลอมเหลว: 80 ถึง 85 องศาเซลเซียส (176 ถึง 185 องศาฟาเรนไฮต์)
 SMILES CCN(CC)C(=O)[C@H]1CN([C@@H]2Cc3c[nH]c4c3c(ccc4)C2=C1)C 
 InChI InChI=1S/C20H25N3O/c1-4-23(5-2)20(24)14-9-16-15-7-6-8-17-19(15)13(11-21-17)10-18(16)22(3)12-14/h6-9,11,14,18,21H,4-5,10,12H2,1-3H3/t14-,18-/m1/s1 Y Key:VAYOSLLFUXYJDT-RDTXWAMCSA-N Y 
  (verify)
 สารานุกรมเภสัชกรรม
แอลเอสดี
แอลเอสดี (อังกฤษ: Lysergic acid diethylamide - LSD) อาจเรียกว่า แอซิด เป็นสารเสพติดที่สกัดได้จากเชื้อราที่อยู่บนข้าวไรย์  เป็นสารเสพติดที่มีฤทธิ์หลอนประสาทรุนแรงที่สุด  ผู้เสพนิยมเรียกว่า กระดาษเมา กระดาษมหัศจรรย์ หรือ แสตมป์มรณะ
ประวัติ

ในตอนแรกอาร์เธอร์ สตอลล์ นักวิจัยของบริษัทแซนดอสได้ทำการแยกสารชนิดหนึ่งออกมาจากเชื้อราบนเมล็ดข้าวไรย์ และได้เรียกสารชนิดนี้ว่า "กรดไลเซอร์จิก" (Lysergic acid) และเพื่อนร่วมงานชื่ออัลเบิร์ต ฮอฟมานน์ได้ทำการสังเคราะห์ลักษณะโมเลกุลของกรดไลเซอร์จิกขึ้นมาโดยไม่ต้องใช้เชื้อราในปี ค.ศ. 1938 และได้เรียกว่า "แอลเอสดี" (LSD) ซึ่งรู้จักกันไปทั่วในวงการยาเสพติด
หลังจากค้นพบแล้ว ยังไม่ทราบว่าแอลเอสดีนั้นมีประโยชน์หรือโทษอย่างไร และเสพแอลเอสดีมาเรื่อย ๆ จนวันที่ 19 เมษายน ค.ศ. 1943 ฮอฟมานน์ก็เกิดอาการวิงเวียนศีรษะและตาลาย แสงแดดเจิดจ้าขึ้นกว่าปกติ มีประกายสีต่าง ๆ หลังจากนั้นเขาก็เริ่มรู้สึกกระปรี้กระเปร่าขึ้นมาอย่างประหลาด อีกสามวันต่อมา เขาได้ทดลองกินแอลเอสดี 0.25 ไมโครแกรมใน 45 นาทีให้หลัง ยาก็เริ่มออกฤทธิ์ ทำให้เกิดอาการประสาทหลอน
ต่อมา นักวิทยาศาสตร์ก็ได้ทำการค้นคว้าเกี่ยวกับสารแอลเอสดี เพื่อที่ใช้ทำเป็นยาในการรักษาอาการโรคจิตในอนาคต
ในช่วงปี ค.ศ. 1960 สตาลิสลาฟ กรอฟ ซึ่งทำงานวิจัยเกี่ยวกับยาหลอนประสาทและจิตเวชได้พยายามทำการวิจัยเกี่ยวกับจิตบำบัด โดยการใช้สารแอลเอสดี โดยเป็นการใช้สารแอลเอสดีเข้าถึงสภาวะเหนือธรรมดาของจิตสำนึกและได้ออกหนังสือเกี่ยวกับการทำวิจัยของเขาออกมาชื่อ LSD Psychotherapy แต่ต่อมาได้มีการออกกฎหมายเกี่ยวกับการห้ามใช้ยาหลอนประสาท ทำให้กรอฟต้องล้มเลิกโครงการวิจัยนี้ไป
ในปี ค.ศ. 1960 ทิโมที แลรี นักจิตวิทยาแห่งมหาวิทยาลัยฮาวาร์ดได้ทดลองเสพสารแอลเอสดีและเสนอผลการเสพสารแอลเอสดีไว้ดังนี้
ทำให้เกิดความรู้สึกเป็นสุขทันที
มีความคิดสร้างสรรค์ทางด้านดนตรีและศิลปะ
เพิ่มประสิทธิภาพในการเรียนและการทำงาน
เพิ่มความไวของประสาทการรับรู้
ในระยะแรกได้มีการใช้สารนี้ในกลุ่มนักศึกษามหาวิทยาลัย ผู้เสพในสมัยนั้นอายุมากกว่าในปัจจุบัน โดยมีอายุเฉลี่ยเท่ากับ 21 ปี ต่อมาได้มีการเสพกันอย่างแพร่หลาย เนื่องจากหาซื้อง่ายเพราะมีขายกันทั่วไป และยังหลบเบี่ยงเจ้าหน้าที่ได้ง่าย กลุ่มผู้เสพที่สำคัญคือ นักดนตรี พวกฮิปปี้และบุปผาชน (flower children) ได้มีงานรื่นเริงฉลองการเสพแอลเอสดีอย่างเอิกเกริกและยิ่งใหญ่ เช่น งานฉลองฤดูร้อนแห่งความรัก (summer love) ที่เมืองซานฟรานซิสโก
ในเวลาต่อมาสารแอลเอสดีได้แพร่ระบาดเข้าไปในกลุ่มวัยรุ่น และในทุกกลุ่มชนชั้นโดยเฉพาะชนชั้นกลางและร่ำรวย เด็กวัยรุ่นในกลุ่มเสพประท้วงรัฐบาลในการทำสงครามกับเวียดนาม ขอเพิ่มสิทธิมนุษยชนและอิสระในการพูดและแสดงความคิดเห็น ในระยะหลัง ๆ ผู้เสพแอลเอสดีได้ใช้สารเสพติดชนิดอื่นร่วมด้วย เช่น กัญชา แอมเฟตามีนหรือเฮโรอีน ทำให้การเสพสารนี้กลายเป็นปัญหาระดับชาติที่สำคัญ ร่วมกับปัญหาเศรษฐกิจ และปัญหาเกี่ยวกับสงครามในเวียดนาม จึงได้มีการรณรงค์ต่อต้านยาเสพติดครั้งยิ่งใหญ่ในประเทศสหรัฐอเมริกา และได้มีการตั้งองค์กรเรียกสถาบันการศึกษาเรื่องยาเสพติดแห่งชาติ
ลักษณะทั่วไป

แอลเอสดีเป็นสารกึ่งสังเคราะห์ที่ไม่พบในธรรมชาติ สกัดได้จากกรดไลเซอจิกที่มีในเชื้อราที่อยู่บนเมล็ดข้าวไรย์ มีลักษณะเป็นผลึกสีขาว ไม่มีกลิ่น ไม่มีรส มักจะเสพด้วยการรับประทาน มีหลากหลายรูปแบบ เช่น ยาเม็ดกลมแบน แคปซูล แผ่นเจล ของเหลวบรรจุแก้ว มีความรุนแรงในการออกฤทธิ์ต่อสมองสูง คือใช้ในปริมาณแค่ 25 ไมโครกรัม (25/1 ล้านส่วนของกรัม) ส่วนใหญ่ที่พบจะนำเอาแอลเอสดีไปหยอดบนแผ่นกระดาษสี่เหลี่ยมที่มีคุณสมบัติในการดูดซับ เรียกว่า Blotter paper ที่มีลวดลายและสีสันต่าง ๆ แล้วแบ่งเป็นสี่เหลี่ยมชิ้นเล็ก ๆ คล้ายแสตมป์ นิยมเรียกกันในหมู่ผู้เสพว่า กระดาษเมา หรือ แสตมป์เมา ยาเสพติดชนิดนี้ได้รับความนิยมในหมู่ผู้เสพเป็นอย่างมาก เนื่องจากว่าสะดวกต่อการพกพา หรือหลบซ่อนเจ้าหน้าที่
อาการและการออกฤทธิ์

แอลเอสดีในธรรมชาตินั้นมีในพืชมากกว่า 40 ชนิด เช่น หนังคางคก เมื่อแยกสารนี้ออกมาแล้วพบสารที่มีโมเลกุลคล้ายกับสารแอลเอสดี แต่ฤทธิ์ที่ทำให้เกิดอาการเคลิบเคลิ้มและสบายใจนั้นมีน้อยกว่าเช่น ในเห็ดเม็กซิกันซึ่งเรียกกันว่า Psilocybe mexicana ชาวพื้นเมืองต่างถือกันว่าเป็นเห็ดเทพเจ้าที่มีความศักดิ์สิทธิ์มาก ใช้กินกันเมื่อมีพิธีกรรมทางศาสนา โดยเชื่อกันว่าเมื่อกินเข้าไปแล้วจะทำให้เทพเจ้าเข้าสิง เพราะเกิดความมึนเมาและมีอารมณ์ประหลาดเกิดขึ้น เนื่องจากในเห็ดนี้มีสารไซโลไซบิน (psilocybin) ที่ออกฤทธิ์คล้ายคลึงกันกับแอลเอสดีแต่น้อยกว่า
อาการและการออกฤทธิ์ > อาการ

แอลเอสดีเป็นยาเสพติดประเภทหลอนประสาทที่มีผลต่ออารมณ์และจิตใจรุนแรงที่สุด มีผลต่อระบบประสาทส่วนกลาง เช่น
มีอารมณ์ร่าเริง สนุกสนาน
อารมณ์เปลี่ยนแปลงเร็ว เดี๋ยวหัวเราะ เดี๋ยวร้องไห้
อาจเกิดความกลัวอย่างรุนแรง เช่นกลัววิกลจริต กลัวตาย
เห็นภาพคมชัดผิดปกติ เช่น มีสีสันมากกว่าธรรมดา หรือเป็นประกายสวยงาม
ได้ยินเสียงแต่เห็นเป็นภาพแทน เช่น ได้ยินเสียงดนตรีแต่เห็นเป็นโน้ตดนตรีแทน
ภาพหลอนที่เห็นมักมีรูปทรงเรขาคณิต
หัวใจเต้นเร็ว มีไข้ และความดันโลหิตสูง
หวนนึกถึงอดีตที่เลวร้าย
รู้สึกสับสน กระวนกระวาย สูญเสียการควบคุม
ยาเสพติดชนิดนี้ มีการเสพติดทางจิตใจเท่านั้น ไม่มีการเสพติดทางร่างกาย และไม่มีอาการขาดยาทางร่างกาย และอาการของผู้เสพจะไม่แสดงออกตามร่างกายภายนอก อนึ่งอาการดังกล่าวอาจปรากฏให้เห็นซ้ำอีกได้แม้ไม่ได้เสพสารแล้ว โดยจะปรากฏเป็นพัก ๆ และอาจทำให้เกิดขึ้นได้เอง เช่น โดยการนึกคิดหรือถูกกระตุ้นโดยเข้าไปอยู่ในที่มืดและอาจมีอาการอยู่นานเป็นเวลาหลายเดือนหรือหลายปี เรียกลักษณะเช่นนี้ว่า "ปรากฏการณ์ซ้ำ" (flashback)
อันตราย

อาจเสียชีวิตจากอุบัติเหตุ
อาจได้รับบาดเจ็บจากการทะเลาะวิวาทกับผู้อื่น เนื่องจากผู้เสพสูญเสียการควบคุมจิตใจ
อันตราย > อาการพิษ

อาจจะเป็นโรคจิต โดยเฉพาะผู้ที่มีความผิดปกติทางจิตใจอยู่ก่อน
อาการ flashback ที่มีเป็นเวลานาน จะทำให้ผู้ป่วยมีความทุกข์ใจอย่างหนัก
อันตราย > โทษ

ผู้เสพอาจเห็นภาพลวงตา
หูแว่ว
อาจมีอาการทางจิตประสาทอย่างรุนแรง
เกิดอาการกลัวภาพหลอน (Bad Trip)
ผู้เสพจะมีความดันโลหิตสูงผิดปกติ
อุณหภูมิในร่างกายสูงเหมือนคนเป็นไข้
หายใจไม่สม่ำเสมอ เดี๋ยวเร็ว เดี๋ยวช้า
เกิดอาการจิตตก ทำร้ายตนเอง
คิดถึงอดีตที่เลวร้าย
โทษทางกฎหมาย

กฎหมายที่เกี่ยวกับยาเสพติด  สิ่งที่ถือว่าเป็นยาเสพติดนั้นจะต้องมีกฎหมายกำหนดไว้อย่างชัดเจน หากไม่มีกฎหมายระบุไว้ สิ่งนั้นก็ไม่ใช่ยาเสพติด แม้ว่าสิ่งที่เสพมีฤทธิ์ที่ทำให้ติดได้ก็ตาม ยกเว้น บุหรี่ สุรา โดย แอลเอสดี เป็นยาเสพติดประเภทที่ 1 มีโทษดังนี้
จำคุกตลอดชีวิต (มาตรา 65 วรรค 1)
เพื่อจำหน่าย ประหารชีวิต (มาตรา 65 วรรค 2)
มีสารบริสุทธิ์ 0.75 มิลลิกรัมขึ้นไป ถือว่ากระทำเพื่อจำหน่าย (มาตรา 15)
การมีในครอบครองเพื่อจำหน่าย
คำนวณเป็นสารบริสุทธิ์ไม่เกิน 100 กรัม จำคุก 5 ปี ถึงตลอดชีวิต ปรับ 50,000-500,000 บาท (มาตรา 66 วรรค 1)
คำนวณเป็นสารบริสุทธิ์เกิน 100 กรัม จำคุกตลอดชีวิตหรือประหารชีวิต (มาตรา 66 วรรค 2)
ครอบครอง
คำนวณเป็นสารบริสุทธิ์ไม่ถึง 20 กรัม จำคุก 1-10 ปี และปรับ 10,000-100,000 บาท (มาตรา 67)
คำนวณเป็นสารบริสุทธิ์ 20 กรัมขึ้นไป ถือว่าครอบครองเพื่อจำหน่าย (มาตรา 15)
ผู้เสพ
จำคุก 6 เดือน ถึง 10 ปี ปรับ 5,000-10,000 บาท (มาตรา 91)
ให้ผู้อื่นเสพ
ถ้าเป็นยาเสพติดให้โทษประเภท 1 ต้องระวางโทษเป็น 2 เท่า และถ้าเป็นการกระทำต่อหญิงหรือบุคคลซึ่งยังไม่บรรลุนิติภาวะต้องระวางโทษประหารชีวิต (มาตรา 93 วรรค 5)
ส่งเสริมให้ผู้อื่นเสพ
จำคุก 1-5 ปี และปรับ 10,000-50,000 บาท (มาตรา 93)
ใช้อุบายหลอกลวงขู่เข็ญ ใช้กำลังประทุษร้าย
จำคุก 1-10 ปี และปรับ 10,000-100,000 บาท (มาตรา 93)
กระทำโดยมีอาวุธหรือร่วมกัน 2 คนขึ้นไป จำคุก 2-15 ปี และปรับ 20,000-150,000 บาท
ถ้ากระทำต่อหญิงหรือต่อผู้ยังไม่บรรลุนิติภาวะหรือเพื่อจูงใจให้ผู้อื่นกระทำความผิดอาญา หรือเพื่อประโยชน์ในการกระทำความผิดอาญา จำคุก 3 ปี ถึงตลอดชีวิต และปรับ 30,000-500,000 บาท
พระราชบัญญัติมาตรการในการปราบปรามผู้กระทำความผิด เกี่ยวกับยาเสพติด พ.ศ. 2534

วัตถุประสงค์เพื่อเพิ่มประสิทธิภาพในการปราบปรามผู้กระทำความผิดเกี่ยวกับยาเสพติด โดยเฉพาะการมุ่งเอาผิดต่อผู้ค้ายาเสพติด ระดับนายทุน และตัวการสำคัญที่อยู่เบื้องหลังการกระทำความผิด และริบทรัพย์สินที่ได้รับมาจากการค้ายาเสพติด เพื่อขจัดแหล่งเงินทุนในการกระทำความผิดที่เกี่ยวกับยาเสพติด
ทรัพย์สินที่เกี่ยวเนื่องการกระทำความผิดที่เกี่ยวกับยาเสพติดและศาลสั่งริบ ให้ตกเป็นของ "กองทุนป้องกันและปราบปรามยาเสพติด" เพื่อนำทรัพย์สินที่ได้ไปใช้ประโยชน์ในการแก้ไขปัญหายาเสพติดต่อไป
โนก็อปปีไรต์ซาวส์

| โนก็อปปีไรต์ซาวส์ |
| --- | --- |

ก่อตั้ง: 14 สิงหาคม 2011; 13 ปีก่อน (2011-08-14)
ผู้ก่อตั้ง: บิลลี่ วูดฟอร์ด
แนวเพลง: เฮาส์ ดั๊บสเตป แทร็ป ดรัมแอนด์เบส อิเล็กโทรป็อป
ที่ตั้ง: แมนเชสเตอร์ สหราชอาณาจักร
เว็บไซต์: ncsmusic.com
แม่แบบ:Infobox YouTube
โนก็อปปีไรต์ซาวส์ (อังกฤษ: NoCopyrightSounds; NCS) เป็นค่ายเพลงสัญชาติบริติชซึ่งมีผลงานเพลงแนวอิเล็กทรอนิกส์แดนซ์ปลอดลิขสิทธิ์ โดยเปิดตัวครั้งแรกในรูปแบบช่องยูทูบเมื่อปี ค.ศ. 2011
โถงคอนเสิร์ต

ห้องโถงใหญ่ของเวียนนาคอนเสิร์ตเฮาส์ เวทีอยู่ด้านซ้ายของภาพ
โถงคอนเสิร์ต (อังกฤษ: Concert hall) เป็นสถานที่จัดคอนเสิร์ตของกลุ่มดนตรีต่าง ๆ เช่น ดนตรีคลาสสิก เป็นต้น "โถงคอนเสิร์ต" อาจหมายถึงห้องจริงที่ใช้จัดคอนเสิร์ต หรือทั้งอาคารก็ได้ ห้องโถงที่ใช้จัดคอนเสิร์ตอาจมี "เวที" (ที่นักดนตรีแสดงอยู่) และมักเป็น "หอประชุม" ที่มีที่นั่งสำหรับผู้ชมอย่างเพียงพอ
โถงคอนเสิร์ตบางแห่งสร้างขึ้นโดยเฉพาะ นั่นหมายความว่าถูกสร้างขึ้นเพื่อจัดแสดงคอนเสิร์ต ส่วนโถงคอนเสิร์ตอื่น ๆ อาจเป็นอย่างอื่นเมื่อหลายปีก่อน เช่น Corn Exchange (สถานที่ที่ชาวนาเคยขาย ข้าวโพด) และอาคารหลังนี้ได้ถูกเปลี่ยนให้เป็นโถงคอนเสิร์ต โถงคอนเสิร์ตที่สร้างขึ้นโดยเฉพาะเริ่มต้นประมาณต้นคริสต์ศตวรรษที่ 20 ในเวลานั้น นักวิทยาศาสตร์เริ่มเข้าใจถึงความสำคัญของสวนศาสตร์ที่ดี (ในพื้นที่ที่มีคุณภาพของเสียง)
โถงคอนเสิร์ตที่สร้างขึ้นโดยเฉพาะมักจะมีที่นั่งแบบตายตัว (ที่นั่งที่ไม่สามารถเคลื่อนย้ายได้) โถงบางแห่งอาจมีที่นั่งที่สามารถเคลื่อนย้ายได้ ไม่ว่าจะโดยซ้อนเป็นกองเล็ก ๆ หรือที่นั่งเป็นชั้นที่สามารถพับเก็บได้ ทำให้ห้องโถงสามารถนำไปใช้เพื่อสิ่งอื่นได้ เช่น การเต้นรำ
เบอร์ลินฟีลฮาร์โมนี สร้างขึ้นในช่วงคริสต์ทศวรรษ 1980 ในกรุงเบอร์ลิน เพื่อเป็นสถานที่แสดงประจำของวงดุริยางค์เบอร์ลินฟิลฮาร์มอนิก
โถงคอนเสิร์ตมักเป็นห้องโถงขนาดใหญ่: ใหญ่พอสำหรับให้วงออร์เคสตรา อยู่บนเวที ห้องแสดงคอนเสิร์ตขนาดเล็กที่ออกแบบมาสำหรับนักแสดงเพียงไม่กี่คน (เช่นเดียวกับในดนตรีเชมเบอร์) อาจเรียกว่า "ห้องแสดงดนตรี"
คอนเสิร์ตฮอลล์บางแห่งมีชื่อเสียงเป็นพิเศษ เช่น ในลอนดอน สหราชอาณาจักร มี รอยัล เฟสติวัล ฮอลล์ อยู่ริมฝั่งแม่น้ำเทมส์, บาร์บิคันเซนเทอร์ ในเมือง (ใกล้กับอาสนวิหารนักบุญเปาโล) และ รอยัล อัลเบิร์ต ฮอลล์ ในเคนซิงตัน ซึ่งใช้สำหรับกิจกรรมอื่น ๆ เช่นกัน นอกจากนี้ยังมีห้องแสดงดนตรีที่มีชื่อเสียงที่เรียกว่า วิกมอร์ ฮอลล์ ส่วนในนครนิวยอร์ก สหรัฐ มี คาร์เนกี ฮอลล์, กรุงเวียนนา ประเทศออสเตรีย มี Vienna Musikverein พร้อมด้วยห้องโถงที่สวยงามเรียกว่า โกลเด้นฮอลล์ ซึ่งเป็นสถานที่จัดคอนเสิร์ตประจำวันขึ้นปีใหม่อันโด่งดัง ในประเทศเยอรมนี มีเบอร์ลินฟีลฮาร์โมนี ในกรุงเบอร์ลิน และ Gewandhaus ในเมืองไลพ์ซิช และในกรุงอัมสเตอร์ดัม ประเทศเนเธอร์แลนด์ มี Concertgebouw (ซึ่งแปลว่า "โถงคอนเสิร์ต" เช่นกัน)
ดูเพิ่ม

รายชื่อโถงคอนเสิร์ตในประเทศไทย
โขดหินอุลูรู

โขดหินอุลูรู (อังกฤษ: Uluru; Pitjantjatjara: Uluṟu) หรือเรียกอีกอย่างได้ว่า"หินแอร์ส"(Ayers Rock) ชื่ออุลูรูเป็นชื่อทางการซึ่งใช้ในปัจจุบันเป็นภาษาอะบอริจินีโดยเฉพาะภาษาพิทแชนชาชารา ส่วนชื่อหินแอร์สนั้นตั้งตามชื่อ เซอร์เฮนรี แอร์ส นายกรัฐมนตรีของเซาธ์ออสเตรเลีย ซึ่งตั้งไว้ในปี ค.ศ. 1873 โขดหินอุลูรู ตั้งอยู่ในตอนกลางของประเทศออสเตรเลีย เป็นโขดหินขนาดใหญ่ที่โผล่จากพื้นดินโดดๆซึ่งสามารถมองเห็นได้ไกลกว่า 100 กิโลเมตร มีขนาดความสูง 348 เมตร เส้นรอบวงที่ฐานวัดได้ 9 กิโลเมตร จัดได้ว่าเป็นโขดหินที่ใหญ่ทีสุดในโลก ลักษณะเป็นหินทรายสีแดงเป็นหินอาร์โคส มีปริมาณแร่ฟันม้าหรือแร่เฟลด์สปาร์อยู่มาก มีสภาพการกัดเซาะของฝนและลมตามธรรมชาติ มีถ้ำและแอ่งน้ำ บริเวณผิวนอกของหินโดนความร้อนจากแสงอาทิตย์ ทำให้เกินผิวนอกแตกหลุดออกเป็นสะเก็ดและร่วมลงมาที่พื้นทับถมกันเป็นกำแพงภูเขาขนาดใหญ่ สีสันของหินเปลี่ยนแปลงตามเวลาซึ่งในแต่ละช่วงมีสีแตกต่างกัน ในตอนกลางวันแสงอาทิตย์เจิดจ้าทำให้มีแดง แต่พอตกเย็นสีสันจะเปลี่ยนเป็นสีม่วง
การกำเนิดของโขดหิน

โขดหินอุลูรูจริงๆแล้วเป็นส่วนหนึ่งของยอดเขา ซึ่งจมอยู่ใต้ดินลึกลงไปถึง 6 กิโลเมตร โดยโขดหินนี้เคยเป็นส่วนหนึ่งของพื้นมหาสมุทรเมื่อประมาณ 550 ล้านปีที่แล้วตรงใจกลางทวีปออสเตรเลีย ต่อมาน้ำในมหาสมุทรลดลง เปลือกโลกก็เคลื่อนตัวดันให้โขดหินโผล่ขึ้นมา
ความเชื่อของชาวอะบอริจินี

ตำนานของชาวอะบอริจินีกล่าวไว้ว่าโขดหินอุรูลูเป็นภูมิประเทศเส้นทางแห่งความฝัน บรรพบุรุษสร้างขึ้นตั้งแต่สมัยจูคูร์ปา (ยุคแห่งช่วงฝัน) ซึ่งเป็นพื้นพิภพกำลังก่อตัว ในยุคนั้นบริเวณแถบโขดหินอุลูรูเป็นถิ่นของมนุษย์ครึ่งกระต่ายครึ่งจิงโจ้และมนุษย์งูคาร์เป็ต ครั้งหนึ่งมนุษย์งูคาร์เป็ตถูกมนุษย์งูพิษรุกรานซึ่งพวกมนุษย์งูพิษเป็นศัตรูจากแดนใต้ และพวกมนุษย์ครึ่งกระต่ายครึ่งจิงโจ้ก็ได้เข้ามาช่วยเหลือมนุษย์งูคาร์เป็ต โดยหัวหน้าเผ่ามนุษย์ครึ่งกระต่ายครึ่งจิงโจ้โดยเจ้าแม่บูลาริก็ได้เป่าพิษร้ายแห่งความตายและเชื้อโรคเข้าใส่ศัตรู
นอกจากนี้ยังมีตำนานที่เล่ากันอีกว่ามนุษย์ครึ่งกระต่ายครึ่งจิงโจ้นี้ได้ถูกศัตรูรุกรานโดยการปล่อยหมาป่าดิงโก้ ออกมากัด แต่โชคดีที่มนุษย์ครึ่งกระต่ายหลบหนีได้เพราะสามารถกระโดดได้ไกลกว่า
และปัจจุบันนี้ชาวอะบอริจินีเชื่อว่าร่างของมนุษย์ครึ่งงูพิษถูกสาปให้กลายเป็นโขดหินอุลูรู และรอยน้ำไหลที่ด้านหนึ่งของหินเป็นรอยเลือด ส่วนรอยเท้ามนุษย์ครึ่งกระต่ายครึ่งจิงโจ้นั้นที่ทิ้งไว้ขณะวิ่งหนีศัตรูได้กลายเป็นถ้ำทั้งหลายที่ฐานโขดหิน
แอลฟาวัน-แอนติทริปซิน
ประวัติ

แอลฟาวัน-แอนติทริปซินถูกค้นพบครั้งแรกโดย Fermi และ Pernossi เมื่อ ค.ศ. 1894 และสามารถสกัดแยกตัวอย่างออกมาได้สำเร็จในปี ค.ศ. 1955 โดย Schultze และได้มีการกำหนดให้เรียกสารนี้ว่า แอลฟาวัน-แอนติทริปซิน เนื่องจากสารดังกล่าวสามารถสกัดได้จากแอลฟาวัน-กลอบูลินและมีความสามารถในการยับยั้งการทำงานของทริปซิน  ในปี ค.ศ. 1965 Axelsson และ Laurell ได้ค้นพบว่า ความผันแปรทางพันธุกรรมของอัลลีลที่สร้าง A1AT อาจเกี่ยวข้องกับโรคที่เกิดจากความผิดปกติทางพันธุกรรมบางอย่าง
ในปี ค.ศ. 1985 ได้มีการคิดค้นระบบการตั้งชื่อของโปรตีนในกลุ่มสารที่ออกฤทธิ์ยับยั้งซีรีสโปรตีเอส (serine proteinase inhibitor) หรือเซอร์ปิน มาใช้ จึงได้มีการกำหนดชื่อให้แอลฟาวัน-แอนติทริปซิน ซึ่งเป็นโปรตีนชนิดแรกที่ถูกค้นพบในกลุ่มนี้ให้อยู่ในเคลดเอ ลำดับที่ 1 ใช้ชื่อสัญลักษณ์แทนว่า SERPINA1
บทบาทและหน้าที่

โปรตีนในกลุ่มเซอร์ปินส่วนใหญ่จะเข้าจับและยับยั้งการทำงานของเอนไซม์เป้าหมายโดยการสร้างพันธะโคเวเลนต์ ซึ่งในสภาวะปกติเอนไซม์เหล่านี้จะถูกหลั่งออกมาในระดับความเข้มข้นที่ต่ำมากและจะถูกกำจัดออกไปจากระบบโดยโปรตีนที่ต้านการทำงานของเอนไซม์เหล่านั้นได้ภายในระยะเวลาอันรวดเร็ว ซึ่ง A1AT ก็เป็นโปรตีนอีกชนิดหนึ่งที่มีการทำงานในรูปแบบดังกล่าว ในแต่สภาวะที่เกิดการอักเสบขึ้นเฉียบพลัน จะทำให้เกิดการกระตุ้นให้นิวโตรฟิลหลั่งเอนไซม์เหล่านี้มากขึ้น โดยเฉพาะเอนไซม์อีลาสเตส ทั้งเพื่อลดความเสียหายที่อาจเกิดกับเนื้อเยื่อที่เป็นผลมาจากสิ่งแปลกปลอมหรือการอักเสบนั้นๆ
นอกจากจะยับยั้งการทำงานของอีลาสเตสเพื่อไม่ให้เกิดความเสียหายกับเนื้อเยื่อมาเกินเกินไป   A1AT ยังสามารถเหนี่ยวนำให้เกิดการเคลื่อนที่ของลิมโฟไซต์ผ่านเนื้อเยื่อต่างๆ ซึ่งรวมไปถึงการกระตุ้นให้ทีเซลล์ที่ยังไม่เจริญหรือไทโมไซต์ ซึ่งถูกสร้างขึ้นในไขกระดูกให้เคลื่อนที่ผ่านกระแสเลือดเพื่อไปยังต่อมไทมัส ที่ซึ่งไทโมไซต์จะถูกเปลี่ยนเป็นทีเซลล์จะถูกเปลี่ยนให้อยู่ในรูปที่เจริญเต็มที่และทำงานได้ ซึ่งจะถูกหลั่งเข้าสู่กระแสเลือดเพื่อตอบสนองปัจจัยกระตุ้นต่อไป
บทบาทและหน้าที่ > ความผิดปกติ

ความผิดปกติที่เกี่ยวเนื่องกับ A1AT รวมถึงภาวะพร่องแอลฟาวัน-แอนติทริปซิน จัดเป็นความผิดปกติทางพันธุกรรมที่ถ่ายทอดแบบยีนเด่นอีกชนิดหนึ่ง (autosomal dominant hereditary disorders) ซึ่งจะการเกิดการทำลายเนื้อเยื่อต่างๆ อย่างต่อเนื่องโดยปราศจากการยับยั้งจากสารต้านเอนไซม์ โดยเฉพาะเนื้อเยื่อปอด ซึ่งอาจทำให้เกิดโรคถุงลมโป่งพองได้ในที่สุด นอกจากนี้ยังมีหลักฐานเชิงประจักษ์ที่แสดงให้เห็นว่า การสูบบุหรี่จะทำให้เกิดการออกซิเดชันของกรดอะมิโนมีไธโอนีนตำแหน่งที่ 358 ของ A1AT ซึ่งเป็นส่วนสำคัญที่ใช้ในการเข้าจับกับเอนไซม์อีลาสเตส ด้วยเหตุผลดังข้างต้น จึงอาจคาดการณ์ได้ว่า กระบวนการดังกล่าวเป็นอีกสาเหตุหนึ่งที่ทำให้ผู้สูบบุหรี่หรือผู้สูบบุหรี่มือสองสามารถเกิดภาวะถุงลมโป่งพองได้ นอกจากนี้ เนื่องด้วย A1AT ถูกพบได้มากที่ตับ การกลายพันธุ์ของยีน SERPINA1 ที่ควบคุมการถอดรหัสการสร้าง A1AT จะทำให้เกิดการม้วนพับของสายโปรตีนและการหลั่ง A1AT ออกสู่กระแสเลือดผิดปกติ จนนำไปสู่การเกิดโรคตับแข็งในที่สุด ซึ่งความผิดปกติดังกล่าวสามารถตรวจสอบได้ด้วยการเจาะชื้นเนื้อตับเพื่อนำมาย้อมสีชนิด Periodic acid–Schiff stain (PAS) ซึ่งจะพบกลุ่มก้อนที่เกิดจากสีย้อมมากมายภายในบริเวณ periportal ของเซลล์ตับ.
นอกจากนี้ยังมีรายงานการเกิดการกลายพันธุ์ของยีน SERPINA1 โดยเกิดการแทนที่กรดอะมิโนมีไธโอนีนที่ตำแหน่ง 358 ด้วยอาร์จินีน ซึ่งทำให้ A1AT ที่เกิดการกลายพันธุ์นี้ (α1-Antitrypsin Pittsburgh; PiPittsburgh) มีฤทธิ์คล้ายแอนติทรอมบิน III คือ ต้านการทำงานของทรอมบิน เป็นผลให้เกิดภาวะเลือดออกง่าย และเสียชีวิตได้ในที่สุด
ในผู้ป่วยโรคข้ออักเสบรูมาตอยด์พบว่ามีการสร้างภูมิต้านเนื้อเยื่อตนเองขึ้นมาในน้ำไขข้อเพื่อต้าน A1AT ที่ผ่านการเกิดปฏิกิริยาคาร์บามิเลชั่นแล้ว (carbamylated A1AT) ซึ่งบ่งชี้ได้ว่า A1AT อาจมีบทบาทในการต้านการอักเสบหรือปกป้องเนื้อเยื่ออื่นๆ อีกนอกเหนือจากเนื้อเยื่อปอด โดยภูมิต้านทานดังกล่าวมีความสัมพันธ์กันกับอาการของโรคที่รุนแรงขึ้น ซึ่งจะสามารถติดตามวัดค่าได้หลายปีก่อนที่จะเริ่มมีการแสดงอาการของโรค และอาจใช้ทำนายการพัฒนาของโรคในผู้ป่วยกลุ่มดังกล่าวได้ ดังนั้น ในปัจจุบันจึงมีการพัฒนาวิธีการตรวจวัด carbamylated A1AT เพื่อใช้เป็นตัวบ่งชี้ทางชีวภาพ (antigenic biomaker) ในกลุ่มผู้ป่วยดังกล่าว
การกลายพันธุ์

A1AT มีน้ำหนักโมเลกุลประมาณ 52-กิโลดัลตัน ทั้งชนิดที่เป็นเซอร์ปินในร่างกายและชนิดที่จัดเป็นยา จัดเป็นเซอร์ปินที่มีความโดดเด่นและเป็นที่สนใจในการศึกษาทางการแพทย์ปัจจุบันมากที่สุด ถูกถอดรหัสได้จากยีน SERPINA1 ที่อยู่บนแขนข้างยาวของโครโมโซมคู่ที่ 14 (14q32.1) ความผันแปรทางพันธุกรรมของยีนในตำแหน่งดังกล่าวถูกค้นพบแล้วมากกว่า 100 รูปแบบ โดยกลุ่มประชากรในยุโรปตะวันตกเฉียงเหนือถือเป็นกลุ่มประชากรที่มีความเสี่ยงต่อการได้รีบยีนกลายพันธุ์ชนิด Z ของ SERPINA1 (Glu342Lys บน M1A, rs28929474) ซึ่งเป็นรูปแบบการกลายพันธุ์ที่พบได้มากที่สุดของยีนในตำแหน่งดังกล่าว
ดูเพิ่ม

แอลฟาวัน-แอนติไคโมทริปซิน
เซอร์ปิน
โคแนนเอกไซลส์

| โคแนนเอกไซลส์ |
| --- | --- |

ผู้พัฒนา: ฟันคม
ผู้จัดจำหน่าย: ฟันคม
กำกับ: โจเอล บายลอส
แต่งเพลง: คนูต ออเวนสตรูป เฮาเกน
เอนจิน: อันเรียลเอนจิน 4
เครื่องเล่น: เพลย์สเตชัน 4 วินโดวส์ เอกซ์บอกซ์วัน เอกซ์บอกซ์ซีรีส์เอกซ์/เอส
วางจำหน่าย: เพลย์สเตชัน 4, วินโดวส์, เอกซ์บอกซ์วัน 8 พฤษภาคม ค.ศ. 2018 เอกซ์บอกซ์ซีรีส์เอกซ์/เอส 8 มิถุนายน ค.ศ. 2021
แนว: แอ็กชันผจญภัย, เอาชีวิตรอด
รูปแบบ: ผู้เล่นเดี่ยว, หลายผู้เล่น
โคแนนเอกไซลส์ (อังกฤษ: Conan Exiles) เป็นวิดีโอเกมเอาชีวิตรอดที่พัฒนาและเผยแพร่โดยบริษัทฟันคมสำหรับเพลย์สเตชัน 4, วินโดวส์ และเอกซ์บอกซ์วัน เกมดังกล่าวมีฉากอยู่ในโลกของโคแนน เดอะบาร์บาเรียน โดยตัวละครที่เล่นได้ที่ทำตามสั่งได้รับการช่วยเหลือจากโคแนน ซึ่งเป็นจุดเริ่มต้นการเดินทางของพวกเขา โดยเวอร์ชันเกมระหว่างการพัฒนาของเกมนี้ได้เปิดตัวในช่วงต้น ค.ศ. 2017 และวางจำหน่ายก่อนกำหนดในวันที่ 8 พฤษภาคม ค.ศ. 2018 ส่วนเกมเวอร์ชันปรับปรุงสำหรับเอกซ์บอกซ์ซีรีส์เอกซ์และซีรีส์เอสได้เปิดตัวเมื่อวันที่ 8 มิถุนายน ค.ศ. 2021
รูปแบบการเล่น

หลักการพื้นฐานที่สุดของเกมโคแนนเอกไซลส์คือการเอาชีวิตรอดในยุคไฮบอเรียก่อนประวัติศาสตร์ที่สมมติขึ้น ตัวละครผู้เล่นจะเริ่มจากการถูกตัดสินว่ามีความผิดในอาชญากรรมต่าง ๆ โดยถูกตัดสินประหารชีวิต และถูกตรึงกางเขนภายใต้แสงแดดที่แผดเผาในทะเลทราย กระทั่งตัวละครผู้เล่นได้รับการช่วยเหลือโดยโคแนน และเนื่องจากเป็นผู้ถูกเนรเทศ จึงต้องออกเดินทางในดินแดนแห่งการเนรเทศ ซึ่งเป็นภูมิประเทศทะเลทรายอันโหดร้าย ส่วนการอัปเดตในภายหลังได้เพิ่มชีวนิเวศที่เรียกว่าโฟรเซินนอร์ธ ซึ่งได้เพิ่มองค์ประกอบสำหรับสร้างชุดเกราะ และดินแดนสำหรับสำรวจ นอกจากนี้ยังเพิ่มแร่ดาวตกซึ่งใช้ในการสร้างเกราะที่แข็งแกร่ง รวมถึงเครื่องมือและอาวุธที่ดีขึ้น ตลอดจนมีการเพิ่มชีวนิเวศเพิ่มเติม คือไฮแลนส์ใน ค.ศ. 2017 และพื้นที่ภูเขาไฟระดับสูงได้ตามมาในไตรมาสที่ 2 ค.ศ. 2018 ในภูมิภาคเหนือสุดของแผนที่เกม ส่วนเสริมใหม่ล่าสุดนี้เพิ่มออบซิเดียน ซึ่งใช้ในการสร้างเครื่องมือและอาวุธอันทรงพลังที่เทียบเคียงได้กับแร่ดาวตก ส่วนชีวนิเวศเพิ่มเติมสามแห่ง (ได้แก่ ซาแวนา, ฟลัดแลนส์ และแอชแลนส์) ได้รับการเพิ่มเข้าไปในเกมด้วยการเปิดตัวไอล์ออฟซิปตาห์ ซึ่งเป็นเนื้อหาเสริมที่ดาวน์โหลดได้ในไตรมาสแรกของ ค.ศ. 2021 และตามที่เยนส์ เอริค ซึ่งเป็นผู้จัดการชุมชนของบริษัทฟันคมกล่าว เกมที่สร้างเสร็จแล้วนี้จะมีพื้นที่ประมาณ 53 ตร.กม.
แหล่งข้อมูลอื่น

เว็บไซต์ทางการ